****

**REPUBLIKA E SHQIPERISE**

**DHOMA KOMBËTARE E NOTERISË**

**BORDI DISIPLINOR**

**Nr. (•) i Vendimit**

**VENDIM**

##### BORDI DISIPLINOR

i përbërë nga :

**Jonida Gaba: Kryetare**

**Irena Laha: Anëtare**

**Merita Prifti: Anëtare**

**Elsonida Rama: Anëtare**

në seancat dëgjimore të datave (•),(•)dhe (•), mori në shqyrtim kërkesën e Ministrit të Drejtësisë, sipas Urdhrit nr. (•), datë (•)të Ministrit të Drejtësisë “Për nisjen e procedimit disiplinor për noteren (•)”, përcjellë me anë të shkresës nr.(•) prot., datë (•), me të dhënat si më poshtë:

**KËRKUES:** Ministria e Drejtësisë

**DREJTUAR:** Bordit Disiplinor, Dhomës Kombëtare të Noterisë

**KUNDËR:** Subjektit të Procedimit (•), Notere

**OBJEKTI:** Nisja e procedimit disiplinor për Noteren (•); Marrjen e masës disiplinore të përcaktuar në germën dh) të nenit 26 të Ligjit Nr. 110/2018 “Për Noterinë”, i ndryshuar.

**BAZA LIGJORE**: Neni 26 dhe nenet 43-55 të Ligjit Nr. 110/2018 “Për Noterinë”, i ndryshuar.

**BORDI DISIPLINOR**

pasi dëgjoi relatimin e anëtares, znj.(•), dhe pasi përfundoi seancën dëgjimore me subjektin e procedimit disiplinor, Noteren (•), përfaqësuar me avokat, pa praninë e përfaqësuesve të Ministrit të Drejtësisë,

### **VËREN:**

1. **PROCEDURA DHE RRETHANAT E FAKTIT**
2. Bordi Disiplinor, Dhoma Kombëtare e Noterisë (në vijim, edhe “***Bordi***”), mori në dorëzim më datë (•), Urdhrin Nr. (•), datë (•)të Ministrit të Drejtësisë “Për nisjen e procedimit disiplinor për noteren (•)”, përcjellë me anë të shkresës nr. (•) prot., datë (•), me të cilin, në kuptim të germës dh) të nenit 26 të Ligjit Nr. 110/2018 “Për Noterinë”, i ndryshuar, (“***Ligji 110/2018***”) urdhërohet:
3. *Nisja e procedimit disiplinor për Noteren* (•)*.*
4. *Dërgimi i raportit të hetimit së bashku me dosjen hetimore Bordit Disiplinor të Dhomës Kombëtare të Noterisë.*
5. *Bordi Disiplinor, jo më vonë se 15 ditë nga data e marrjes së dosjes, të fillojë procedimin disiplinor duke ndjekur procedurën në përputhje me nenin 43 e vijues, të Ligjit Nr.110/2018 “Për Noterinë”.*
6. *Ky urdhër i njoftohet Bordit Disiplinor, noteres* (•)*, si dhe Dhomës Kombëtare të Noterisë.*

*Ky urdhër hyn në fuqi menjëherë.*

1. Bashkëlidhur Urdhrit Nr. (•), datë (•)të Ministrit të Drejtësisë është dërguar edhe dokumenti nr. (•)prot., datë (•) “Raport përfundimtar mbi kryerjen e inspektimit të përgjithshëm të noterit publik (•)” (në vijim, “*Raporti i Inspektimit*”), si dhe dokumentacioni i dosjes hetimore, i njoftuar Noterit nga Bordi në kuadër të këtij procedimi dhe si i tillë i njohur prej tij.
2. **MBI HETIMIN DISIPLINOR DHE SHKELJET E PRETENDUARA NGA MINISTRIA E DREJTËSISË**
3. Rezulton se nisja e hetimit disiplinor ka marrë shkas nga inspektimi i përgjithshëm i ushtruar pranë zyrës së Noterit, në zbatim të Urdhrit nr. (•), datë (•)të Ministrit të Drejtësisë “*Për kryerjen e inspektimit të përgjithshëm pranë noterit* (•)*për periudhën* (•) *-* (•)”.
4. Në zbatim të urdhrave të mësipërm, grupi i inspektimit i Ministrisë së Drejtësisë ka ushtruar kontroll në zyrën e Noterit, në datat (•) dhe (•)me objekt:

* Inspektimin e përgjithshëm pranë noterit (•)për të hetuar, verifikuar dhe përcaktuar çdo lloj shkelje që mund të lidhet me ushtrimin e profesionit të noterit, duke paraqitur përmes Drejtorisë së Përgjithshme të Çështjeve të Drejtësisë, gjetjet e inspektimit dhe kontrollit në zbatim të ligjit nr. 110/2018, “Për Noterinë”, i ndryshuar,si dhe akteve të tjera ligjore dhe nënligjore që rregullojnë ushtrimin e veprimtarisë së noterëve;
* Verifikimin e zbatimit të ligjit nr. 110/2018, “Për Noterinë”, i ndryshuar, si dhe akteve të tjera ligjore e nënligjore që rregullojnë ushtrimin e veprimtarisë së noterëve, standardeve të sjelljes profesionale si dhe zbatimin e legjislacionit për parandalimin e pastrimit të parave dhe financimin e terrorizmit.

1. Duke iu referuar gjetjeve të konstatuara nga inspektimi i përgjithshëm, për të cilat ekzistonte dyshimi i arsyeshëm se përbënin shkelje disiplinore, me Urdhrin nr.(•), datë (•)të Ministrit të Drejtësisë u vendos hapja e procedurës për hetimin e shkeljeve disiplinore, të kryera nga noteri (•).
2. Grupi i inspektimit, në përfundim të hetimit, ka rekomanduar marrjen e masës disiplinore të parashikuar në nenin 26, pika 2, gërma “dh”, të Ligjit Nr. 110, datë 20.12.2018 “Për noterinë”, i ndryshuar.
3. Në vijim, Ministri i Drejtësisë me shkresën nr.(•) prot., datë (•)i ka propozuar Bordit marrjen e masës disiplinore të përcaktuar në germën dh) të nenit 26 të Ligjit Nr. 110/2018, heqjen përfundimtare të licencës për ushtrimin e profesionit të noterit.
4. Konkretisht, me sa pasqyrohet në Raportin e Inspektimit, rezulton se grupi i inspektimit ka arritur në vlerësimet e mëposhtme mbi shkeljet e konstatuara, si vijon:
   1. **Lidhur me zbatimin e Urdhrit të Ministrit të Drejtësisë nr. 157, datë 02.06.2020 “Për miratimin e kritereve të hollësishme për mjedisin e zyrës së noterit**”:

Nga grupi i inspektimit u konstatua se, noterja në fasadën e zyrës së saj përveç reklamimit të shërbimit noterial, ka reklamuar edhe atë të shërbimit të përkthimit. Në këto kushte, vlerësojmë se noterja nuk ka respektuar pikën 11 të Urdhrit nr.157, datë 02.06.2020, “Për miratimin e kritereve të hollësishme për mjedisin e zyrës së noterit”, pasi nga ana e saj duhet të reklamohet vetëm shërbimi noterial, për sa kohë nuk është licencuar për përkthimin e një gjuhe të huaj, nga Ministria e Drejtësisë.

Nga grupi i inspektimit u konstatua se nga noterja nuk ishin afishuar tarifat noteriale sipas Udhëzimit të përbashkët nr. 22, datë 20.10.2020, “Për përcaktimin e tarifave të shpërblimit të noterit për kryerjen e veprimeve dhe akteve noteriale”, referuar pikës 14 të urdhrit Urdhrit nr.157, datë 02.06.2020. Tarifat në zyrën e noteres ishin afishuar sipas udhëzimit të vitit 2012 të shfuqizuar.

Nga grupi i inspektimit u konstatua se noterja nuk ka respektuar pikën 13 të urdhrit të sipërcituar për shkak se nuk ishte pajisur me kasafortë.

Nga noterja deklarohet se është bërë afishimi i tarifave sipas udhëzimit në fuqi, por nuk është përcjellë asnjë foto për të dokumentuar këtë deklaratë të saj. Ndërsa, sa i përket kasafortës nuk kemi një përgjigje prej noteres, ndaj në përfundim vlerësojmë se noterja (•)nuk ka respektuar parashikimet ligjore të përcaktuara në pikat 11, 13 dhe 14 të Urdhrit nr. 157 datë 02.06.2020, të Ministrit të Drejtësisë, “*Për miratimin e kritereve të hollësishme për mjedisin e zyrës së noterit*”.

* 1. **Lidhur me verifikimin e kontratës së sigurimit për përgjegjësinë ndaj palëve të treta për shkak të ushtrimit të veprimtarisë noteriale, sipas nenit 65 të ligjit nr. 110/2018 “Për Noterinë”, i ndryshuar, si dhe Urdhrit nr.191, datë 29.3.2021 “Për përcaktimin e shumës minimale të mbulimit me sigurim për një ngjarje të siguruar dhe shumës minimale të tërësisë së dëmshpërblimeve nga sigurimi, që janë të pagueshme gjatë vitit të sigurimit për një apo më shumë ngjarje.**

Noterja nuk ka zbatuar parashikimet e nenit 65 të ligjit nr. 110/2018 “Për Noterinë”, i ndryshuar, dhe të Urdhrit nr.191, datë 129.3.2021 “Për përcaktimin e shumës minimale të mbulimit me sigurim për një ngjarje të siguruar dhe shumës minimale të tërësisë së dëmshpërblimeve nga sigurimi, që janë të pagueshme gjatë vitit të sigurimit për një apo më shumë ngjarje”, pasi nuk administron policë sigurimi të përgjegjësisë profesionale për periudhën (•)-(•)dhe prej datës (•)deri më datë (•)kur është kryer inspektimi.

* 1. **Lidhur me verifikimin e administrimit të regjistrave manual të akteve/veprimeve noteriale nga noteri,në referim të akteve ligjore dhe nënligjore:**

Noterja ka zbatuar pjesërisht parashikimet e Udhëzimit të Ministrit të Drejtësisë nr. 6291, datë 17.8.2005, “Për evidentimin, administrimin dhe ruajtjen e akteve e të dokumenteve noteriale, si dhe për organizimin dhe ruajtjen e arkivave noteriale”, i ndryshuar, si dhe Udhëzimit të Ministrit të Drejtësisë nr. 23, datë 07.12.2020 “Për evidentimin, administrimin, ruajtjen e akteve e të dokumenteve noteriale dhe për organizimin, funksionimin dhe ruajtjen e arkivave noterialë, përfshirë formatin e tyre, si dhe formën, përmbajtjen, verifikimin e rregullshmërisë dhe administrimin e regjistrave të veprimtarisë noteriale”, për regjistrimin e akteve/veprimeve noteriale në regjistër.

Noteri nuk ka vepruar në përputhje me pikën 16 të Udhëzimit të Ministrit të Drejtësisë nr. 6291, datë 17.8.2005 ku parashikohet se: Përveç indekseve alfabetike të emrave dhe regjistrit të testamenteve, në regjistrat e tjerë në fund të çdo viti kalendarik, noteri vendos një vijë të kuqe në rreshtin pas regjistrimit të fundit dhe poshtë tij bën me shkrim dore, me bojë blu, shënim: “Mbyllje e vitit kalendarik (shënon me numra vitin), me numër repertori (numrin regjistrimit të fundit) dhe numër koleksioni (numrin e regjistruar të fundit në kolonën e numrit të koleksionit).” Shënohet data e bërjes së shënimit (dita, muaji, viti), emri e mbiemri i noterit dhe nënshkrimi i tyre. Mbi nënshkrim vihet vula e njomë.”, pasi nuk ka bërë mbylljen e vitit kalendarik (•) sipas parashikimeve të kësaj pike.

Gjithashtu, noterja nuk ka vepruar në përputhje me pikën 12 të Udhëzimit të Ministrit të Drejtësisë nr. 23, datë 07.12.2020, pasi nuk ka bërë mbylljen e vitit kalendarik (•) sipas këtij parashikimi “Përveç regjistrit të testamenteve, në regjistrin e përgjithshëm të akteve dhe veprimeve noteriale, në fund të çdo viti kalendarik, noteri vendos një vijë të kuqe në rreshtin pas regjistrimit të fundit dhe poshtë tij bën me shkrim dore, me bojë blu, shënimin: “Mbyllje e vitit kalendarik (shënon me numra vitin), me numër repertori (numrin e regjistrimit të fundit) dhe numër koleksioni (numrin e regjistruar të fundit në shtyllën e numrit të koleksionit).”. Shënohet data e bërjes së shënimit (dita, muaji, viti), emri e mbiemri i noterit dhe nënshkrimi i tij. Mbi nënshkrim vihet vula e njomë dhe e thatë. Pas këtij shënimi fillohet një faqe e re me numrin rendor 1, e cila i përket vitit të ri kalendarik.”

Lidhur me pikën 13 të Udhëzimit të Ministrit të Drejtësisë nr. 6291, datë 17.8.2005, “Për evidentimin, administrimin dhe ruajtjen e akteve e të dokumenteve noteriale, si dhe për organizimin dhe ruajtjen e arkivave noteriale”, i ndryshuar, ku parashikohet se: “Në regjistrin e përgjithshëm shënohen sipas emërtimit të kolonave: - numri i repertorit (Nr.Rep.); - numri i koleksionit (Nr. Kol.); - data e regjistrimit (data); - emri dhe mbiemri i personit që ka kërkuar shërbimin; - lloji i dokumentit që pasqyron shërbimin që regjistrohet (lloji i dokumentit); - përshkrimi i aktit apo i veprimit noterial; - vlera e tarifës noteriale të paguar për shërbimin e kryer (tarifa). Shënimi në regjistër bëhet duke regjistruar për çdo veprim një numër repertori dhe kur janë dokumente të redaktuara nga noteri, duke regjistruar edhe një numër koleksioni, të cilat duhet të jenë të shënuara edhe në dokumentin që i përket veprimit të regjistruar.”, grupi i inspektimit duke qenë se ka administruar fizikisht këto akte, si dhe ka bërë vlerësimin e tyre merr parasysh prapësimet e përcjella nga noterja.

* 1. **Lidhur me verifikimin e respektimit të detyrimit të noterit për hedhjen në sistem të akteve noteriale, në zbatim të VKM-së nr. 304, datë 21.05.2014, “Për krijimin e bazës së të dhënave shtetërore të shërbimit Noterial Shqiptar, Regjistri Noterial Shqiptar (RNSH)”, si dhe duke u mbështetur në urdhrin nr. 4, datë 07.01.2020 “Për Miratimin e Rregullores për Administrimin dhe Përcaktimin e Roleve të Subjekteve që kanë të drejtë aksesi në bazën e të dhënave Shtetërore të Regjistrit Noterial Shqiptar”.**

Noterja (•)respekton pjesërisht parashikimet e akteve ligjore dhe nënligjore për hedhjen në sistem të akteve/veprimeve noteriale, në zbatim të VKM-së nr.304, datë 21.05.2014, “Për krijimin e bazës së të dhënave shtetërore të shërbimit noterial shqiptar, Regjistri Noterial Shqiptar (RNSH)”, për shkak të mosregjistrimit në sistem brenda afatit kohor të të gjitha akteve/veprimeve noteriale, referuar konstatimeve sipërcituar. Vlerësojmë se, mos regjistrimi i akteve/veprimeve noteriale në sistemin elektronik brenda afatit (10 ditor) nga ana e noterëve dhe mos zbatimi i rregullave të përcaktuara në Urdhrin nr. 88, datë 4.3.2013, të Ministrit të Drejtësisë “Për përdorimin e Regjistrit Elektronik Noterial Shqiptar (RNSH), përbën shkelje disiplinore në kuptim të ligjit nr. 110/2018, “Për noterinë”, i ndryshuar dhe akteve nënligjore (VKM dhe Urdhri i Ministrit sipërcituar). Megjithatë, për regjistrimin me vonesë të akteve noteriale në RNSH, nga grupi i inspektimit mbahet parasysh edhe fakti kur sistemi nuk ka funksionuar

* 1. **Lidhur me zbatimin e nenit 3/c te ligjit nr. 7829, date 01.06.1994 “Për noterinë” ( i shfuqizuar) dhe nenit 93, pika 3, te ligjit 110/2018 “Për noterinë”, i ndryshuar, që parashikon mundësinë e noterit për t’u asistuar nga një zëvendës noter dhe/ose personel administrativ:**

Pas prapësimeve dhe dokumentacionit të përcjellë nga noterja grupi inspektimit vlerëson se, edhe pse noterja nuk është treguar e gatshme që në fillim, për të vendosur në dispozicion dokumentacionin e kërkuar, pas shqyrtimit të dokumentacioni të përcjellë prej saj, pra listëpagesat për kontributet e sigurimeve shoqërore, shëndetësore dhe tatimit mbi të ardhurat nga punësimi, vlerësojmë se, është respektuar neni 63, pika 1, gërma “n” të ligjit nr. 110/2018 “Për noterinë”, i ndryshuar, në të cilin parashikohet se: “1. Noteri, përveç detyrave të tjera të parashikuara në këtë ligj dhe në ligje të veçanta, kryen detyrat e mëposhtme: ... n) respekton detyrimet që rrjedhin nga Kodi i Punës dhe legjislacioni në fuqi për sigurimet shoqërore, në lidhje me kandidatët për noter dhe personat e tjerë të punësuar në zyrën e tij.”

* 1. **Lidhur me detyrimin e aplikimit të pullave në aktet në arkivin e noterit sipas tarifave përkatëse.**

Noterja ka respektuar pjesërisht detyrimin e parashikuar në nenin 63, gërma ‘dh”, të ligjit nr.110/2018 “Për noterinë”, i ndryshuar, pasi, në disa akte të nxjerra nga arkiva e noteres është konstatuar mungesa e tyre, megjithatë është bërë plotësimi i tyre me pulla pasi noterja është njohur me gjetjet e raportit paraprak.

* 1. **Lidhur me zbatimin e ligjit nr. 9917, datë 19.05.2008, “Për parandalimin e pastrimit të parave dhe financimit të terrorizmit” i ndryshuar, si dhe Udhëzimit nr. 29 date 31.12.2012 “Për mënyrat dhe procedurat e raportimit të profesioneve të lira jo financiare”:**

Dyshojmë se noterja në mënyrë të përsëritur nuk respekton parashikimet e Udhëzimit nr. 29 datë 31.12.2012 “Për mënyrat dhe procedurat e raportimit të profesioneve të lira jofinanciare” për raportimin brenda 24 orëve nga momenti i hartimit të aktit.

* 1. **Lidhur me zbatimin e detyrimit ligjor për pagesën e kuotave të anëtarësimit pranë Dhomës Kombëtare të Noterisë:**

Në mungesë të një përgjigje nga DHKN, si dhe të një vërtetimi për pagesën e kuotave i cili nuk është përcjellë edhe pasi noterja është njohur me gjetjet paraprake të raportit dyshojmë se noterja (•) nuk e ka përmbushur detyrimin për pagesën e kuotës së anëtarësimit në Dhomën Kombëtare të Noterisë, sipas nenit 63, gërma “l”, të ligjit 110/2018 “Për noterinë” i ndryshuar, ku përcaktohet se është detyrim i noterit derdhja e kuotës që caktohet çdo vit nga Këshilli Dhomës Kombëtare të Noterëve, brenda 3 muajve të parë kalendarik të vitit për të cilin po kontribuon.

* 1. **Lidhur me verifikimin e detyrimit të noterit për mbajtjen dhe administrimin e vulave, në zbatim të ligjit nr.110/2018 “Për noterinë”, i ndryshuar si dhe urdhrin nr, 166 datë 10.06.2020 “*Për formën përmbajtjen, karakteristikat e tjera të vulave si dhe rregullat për pajisjen dhe administimin e tyre*”.**

Referuar konstatimeve, përgjigjes së kthyer nga noterja dhe faktit që prej saj nuk jepet asnjë argument pse vula e thatë dhe e njomë nuk gjendej në tavolinën e saj të punës, por të punonjëses së saj, krijohet dyshimi se noterja (•) nuk ka respektuar pikën 20 dhe 21 të Urdhrit nr. 166 datë 10.06.2020 “Për formën përmbajtjen, karakteristikat e tjera të vulave si dhe rregullat për pajisjen dhe administrimin e tyre”, ku parashikohet se: “Vula është personale dhe përdoret vetëm nga noteri, dhe në rastet e përcaktuara në ligj nga zëvendësnoteri. E drejta për të përdorur vulën nuk mund t’i jepet në asnjë rrethanë të tretëve. Në rast se gjatë kontrolleve, konstatohet se vula e noterit përdoret nga persona të tretë, me përjashtim të zëvendësnoterit, përfaqësuesit e Ministrisë së Drejtësisë të ngarkuar me kontrollin, pasqyrojnë faktin në procesverbalin përkatës.”

Ndërkohë, në pikën 22 të këtij urdhri parashikohet se: “Në rast se shkelet detyrimi i ruajtjes dhe përdorimit të vulës, ndaj noterit dhe zëvendësnoterit, në varësi të rëndësisë së shkeljes së konstatuar, Ministria e Drejtësisë dhe/ose Bordi Disiplinor i Noterëve, ka të drejtë të marrë një nga masat disiplinore sipas parashikimeve përkatëse të ligjit për noterinë.”

* 1. **Lidhur me zbatimin e nenit 68 të ligjit nr. 110/2018 “Për noterinë”, i ndryshuar, dhe Udhëzimit Nr. 16, date 30.7.2020 “Për përcaktimin e rregullave për trajtimin e transaksioneve financiare të Noterit dhe të fondeve të një klienti ose te një pale te tretë”:**

Noterja ka respektuar detyrimin e parashikuar në nenin 68, të ligjit nr.110/2018 “Për noterinë”, i ndryshuar dhe Udhëzimit nr. 16, datë 30.7.2020 “Për përcaktimin e rregullave për trajtimin e transaksioneve financiare të noterit dhe të fondeve të një klienti ose të një pale të tretë”.

* 1. **Lidhur me verifikimin detyrimit të noterit për organizimin dhe ruajtjen e arkivave noteriale.**

Noterja administronte një arkivë të sistemuar në përputhje me rregullimet e udhëzimit të sipërcituar. Grupi i inspektimit verifikoi dhe konkretisht akte të ruajtura ne arkivë.

* 1. **Lidhur me detyrimin e noterit për të përmirësuar vazhdimisht kualifikimin profesional, për formimin fillestar të kandidatëve për noterë dhe formimin vazhdues të noterëve anëtarë të Dhomës Kombëtare të Noterisë me 25 kreditë.**

Referuar prapësimeve të përcjella nga noterja, si dhe përgjigjes së Qendrës Shqiptare të Trajnimit të Noterëve, vlerësojmë se noterja (•) rezulton të ketë përmbushur pjesërisht detyrimin ligjor për të përmirësuar vazhdimisht kualifikimin profesional, duke marrë pjesë në programet e formimit vazhdues dhe në aktivitetet e tjera trajnuese, për të paktën 5 ditë në vit, të zhvilluara nga Qendra Shqiptare e Trajnimit të Noterëve ose ente të tjera në zbatim të nenin 63, pika 1 germa “i” të ligjit nr. 110/2018 “Për Noterinë”, i ndryshuar, si dhe bazuar në Rregulloren e Programit të Detyrueshëm të Formimit Vazhdues për Noterë, miratuar me Urdhrin e Ministrit të Drejtësisë nr. 344, datë 15.10.2020, “Për miratimin e Rregullores së Programit të Detyrueshëm të Formimit Vazhdues për Noterë”, pasi për vitin (•) nuk ka marrë kreditë e detyrueshme që kërkohen nga ligji, ndërkohë që ditët në të cilat noterja e ka pasur të pamundur pjesëmarrjen mund t’i zëvendësonte me ditë të tjera kur janë zhvilluar trajnimet.

* 1. **Lidhur me zbatimin e detyrimeve në përpilimin e akteve noteriale, konform ligjit Nr. 11/2018 “Për noterinë”, i ndryshuar, si dhe akteve të tjera ligjore dhe nënligjore:**

Nga grupi i inspektimit të Ministrisë së Drejtësisë u përzgjodhën në mënyrë rastësore dhe u verifikuan në total nr. (•) akte/veprime noteriale, konkretisht (•) akte / veprime noteriale të vitit (•), (•) akte/veprime noteriale të vitit (•), (•) akte/veprime noteriale për vitin (•), (•) akte/veprime noteriale për vitin (•) dhe (•) akte/veprime noteriale për vitin (•), të hartuara nga Noteri (•). Në përfundim të analizës, nga grupi i inspektimit janë konstatuar problematikat e paraqitura përmbledhtazi si vijon:

* Noterja nuk ka respektuar parashikimet e Udhëzimit nr. 28, datë 31.12.2012 “Për metodat dhe procedurat e raportimit dhe marrjes së masave parandaluese nga subjektet e ligjit nr. 9917, datë 19.05.2008 “Për parandalimin e pastrimit të parave dhe financimit të terrorizmit”i ndryshuar, konkretisht nenin 12 të këtij Udhëzimi ku parashikohet se: “Subjektet, në përputhje me pikën 3 të nenit 12 të ,ligjit janë të detyruara të raportojnë tek autoriteti përgjegjës, brenda ditës pasardhëse të punës nga data e kryerjes, të gjitha transaksionet në para fizike, në një vlerë të barabartë ose më të madhe se 1 000 000 (një milion) lekë, ose kundërvlerën në monedhatë tjera të huaja, kryer si një transaksion të vetëm, ose në disa transaksione të lidhura me njëra-tjetrën brenda 24 orëve, pasi raportimi nuk është bërë në afat;
* Noterja ka vepruar në kundërshtim me Udhëzimin nr.232, datë 14.01.2016 “Mbi ndryshimin e pronësisë së mjeteve rrugore”, pasi bashkëlidhur kontratës nuk gjendet çertifikata e pronësisë, por një çertifikatë regjistrimi në (•), si dhe as Verifikimi për Taksën Vjetore të Mjeteve të Përdorura apo Gjoba të Kontrollit Teknik dhe të Kontrollit në Rrugë;
* Noteri nuk ka respektuar parashikimet e ligjit nr. 9917, datë 19.05.2008, “Për parandalimin e pastrimit të parave dhe financimit të terrorizmit” i ndryshuar, dhe Udhëzimit nr. 28, datë 31.12.2012 “Për metodat dhe procedurat e raportimit dhe marrjes së masave parandaluese nga subjektet e ligjit nr. 9917, datë 19.05.2008 “Për parandalimin e pastrimit të parave dhe financimit të terrorizmit” i ndryshuar, pasi bashkëlidhur aktit, nuk ka një vërtetim bankar që të provojë si janë realizuar transaksionet e shumave monetare që kalojnë mbi 1 000 000 lekë, duke qenë kështu përballë kryerjes së transaksioneve fizike për të cilat noteri ka detyrimin e raportimit në ish-DPPPP;
* Nga noterja nuk është realizuar verifikimi pasurisë sipas nenit 126 të ligjit nr. 110/2018 “Për noterinë” i ndryshuar, pasi bashkëlidhur aktit noterial kartela e pasurisë objekt kontrate, nuk është e rifreskuar;
* Në disa raste të tjera, të kontratave të tjetërsimit të pasurive të paluajtshme, konstatohet se noterja ka respektuar pjesërisht pikën 1 të nenit 127 të ligjit nr. 110/2018 “Për noterinë”, i ndryshuar, pasi noterja edhe pse i ka bashkëlidhur aktit certifikatën familjare të palës blerëse, nuk ka bërë përshkrimin përkatës në kontratë sic parashikohet në këtë dispozitë ligjore;
* Forma e akteve noteriale, nuk është e njëjtë me atë të një akti noterial të nxjerrë prej sistemit NISA, ku konkretisht asnjë prej faqeve të tij nuk përmban barkodin që merret prej këtij sistemi.

1. **QËNDRIMI DHE ARGUMENTET MBROJTËSE TË NOTERIT LIDHUR ME SHKELJET E PRETENDUARA**

Me marrjen e kërkesës për procedim disiplinor, Bordi Disiplinor caktoi seancat dëgjimore si vijon për të dëgjuar mbrojtjen dhe argumentet e noteres, znj. (•): datë (•), (•)dhe (•).

Noterja u paraqit në të gjitha seancat dëgjimore dhe u përfaqësua me avokat.

Ministria e Drejtësisë nuk pati të pranishëm asnjë përfaqësues pa përcjellë asnjë justifikim apo shkak objektiv për mungesën. Për pasojë, Bordi Disiplinor vijoi zhvillimin e mbledhjeve të tij, sipas ligjit dhe njoftimeve për pjesëmarrje dërguar rregullisht Ministrisë së Drejtësisë.

Bashkë me njoftimin për seancën e datës (•), Bordi i kërkoi noterit që t’i paraqesë Bordit, çdo dokumentacion që vlerëson të nevojshëm për realizimin e mbrojtjes së tij sipas gjetjeve të raportit të inspektimit të cituar.

Noteri, përfaqësuar nga avokati, paraqiti të gjithë dokumentacionin e kërkuar nëpërmjet shkresës nr. (•)prot., datë (•), si më poshtë vijon:

1. Shkresë “Vërtetim njësie me origjinalin” Nr. (•)Rep., date (•), “Policë për sigurimin e përgjegjësisë profesionale nr. (•), nr. (•), date (•)lëshuar nga (•) në emër të (•)”;
2. Shkresë “Vërtetim njësie me origjinalin” Nr. (•)Rep., date (•), “Policë për sigurimin e përgjegjësisë profesionale nr. (•), nr. (•), date (•)lëshuar nga (•) në emër të (•)”;
3. Shkresë “Vërtetim njësie me origjinalin” Nr. (•)Rep., date (•), “Policë për sigurimin e përgjegjësisë profesionale nr. (•), date (•)-(•)lëshuar nga (•) në emër të (•)”;
4. Shkresë “Vërtetim njësie me origjinalin” Nr. (•)Rep., date (•), “Policë për sigurimin e përgjegjësisë profesionale nr. (•), date (•)lëshuar nga (•) në emër të (•)”;
5. Shkresë “Vërtetim njësie me origjinalin” Nr. (•)Rep., date (•), “Policë për sigurimin e përgjegjësisë profesionale nr. (•), date (•)lëshuar nga (•) në emër të (•)”;
6. Shkresa “Udhëzim i përbashkët” Nr. 22, date 20.10.2020 i Ministrisë së Drejtësisë dhe Ministrisë së Financave dhe Ekonomisë.
7. Shkresë Vërtetim nga DHKN Nr. (•) prot., datë (•).
8. Fletë regjistri i përgjithshëm i akteve/veprimeve noteriale ((•) fletë);
9. Foto të zyrës noteriale ((•) fletë);
10. Shkresë “Raport-Udhëzim” nr. (•);
11. Shkresë nga noterja drejtuar Ministrisë së Drejtësisë date (•) “Kthim përgjigje shkresës Nr. (•)Prot., date (•) ((•) fletë)”;
12. Listë-pagesa për kontributet e sigurimeve shoqërore e shëndetësore për tatimpaguesin ((•)faqe);
13. Shkresë nga noterja drejtuar Ministrisë së Drejtësisë datë (•) “Kthim përgjigje shkresës Nr. (•), datë (•);
14. Raport shëndetësor ( (•) faqe);
15. Certifikatë personale;
16. Akti “Kontratë për shitblerjen e një pasurie të paluajtshme me rezervë ligjore’’ Nr. (•) Rep., Nr. (•)Kol., date (•);
17. Akti “Deklaratë noteriale” Nr. (•)Rep., Nr. (•) Kol., date (•);
18. Akti “Kontratë shitblerje autoveturë Nr. (•)Rep., Nr. (•) Kol., datë (•);
19. Akti “Kontrate shitblerje autoveturë” Nr. (•) Rep., Nr. (•) Kol., datë (•);
20. Akti “Kontratë për shitblerjen e një pasurie të paluajtshme me rezervë ligjore’’ Nr. (•) Rep., Nr. (•) Kol., date (•);
21. Akti “Prokurë e posaçme’’ Nr. (•) Rep., Nr. (•) Kol., datë (•);
22. Akti “Kontratë për pranimin e regjimit pasuror të ndarë edhe pas lidhjes së martesës” Nr. (•) Rep., Nr. (•) Kol., datë (•);
23. Akti “Kontratë shitje pasuri e paluajtshme’’ Nr. (•)., Nr. (•)Kol., datë (•);
24. Akti “Kontratë për sipërmarrje ndërtimi” Nr. (•) Rep., Nr. (•)Kol., datë (•);
25. Akti “Kontratë për shitblerjen e një pasurie të paluajtshme’’ Nr. (•) Rep., Nr. (•) Kol.,datë (•);
26. Akti “Kontratë për shitblerjen e një pasurie të paluajtshme’’Nr. (•) Rep.,Nr. (•) Kol., datë (•);
27. Akti “Kontratë për shkëmbimin e pasurive të paluajtshme’’Nr. (•) Rep.,Nr. (•) Kol.,datë (•);
28. Akti “Kontratë shitblerje auto veturë Nr. (•) Rep., Nr. (•) Kol., datë (•);
29. Akti “Kontrate sipërmarrje për prenotim katër pasuri të paluajtshme’’ Nr. (•) Rep., Nr. (•)Kol., datë (•);
30. Akti “Kontratë për shitblerjen e një pasurie të paluajtshme tokë arë’’ Nr. (•) Rep., Nr. (•)Kol., datë (•);
31. Akti “Kontratë për shitblerjen e ½ pjese të pasurisë të paluajtshme’’ Nr. (•) Rep., Nr. (•) Kol., datë (•);
32. Akti “Deklaratë noteriale për njohje detyrimi shume” Nr. (•) Rep., Nr. (•) Kol., datë (•);
33. Akti “Deklarate noteriale për shlyerjen e plote të detyrimit” Nr. (•) Rep., Nr. (•) Kol., datë (•);
34. Akti “Kontratë për shitblerjen e një pasurie të paluajtshme me rezervë ligjore’’ Nr. (•)Rep., Nr. (•) Kol., datë (•);
35. Akti “Deklaratë noteriale me përmbajtje të tjera” Nr.(•)Rep., Nr. (•) Kol., datë (•);
36. Akti “Kontratë shitje pasuri e paluajtshme’’ Nr. (•)Rep., Nr. (•)Kol., datë (•);
37. Akti “Kontratë për shitblerjen e tre pasurive të paluajtshme me rezervë ligjore’’ Nr. (•) Rep., Nr. (•) Kol.,datë (•);
38. Akti “Deklaratë noteriale për pagimin e këstit te fundit” Nr. (•) Rep., Nr. (•)Kol., datë (•);
39. Akti “Deklaratë noteriale për njohje detyrimi ose shume në të holla” Nr. (•)Rep., Nr. (•) Kol., datë (•);
40. Akti “Kontratë shitje pasuri e paluajtshme’’ Nr. (•)Rep., Nr. (•)Kol., datë (•).;
41. Akti “Kontratë shkëmbimi e pasurive te paluajtshme’’Nr. (•)Rep.,Nr. (•)Kol.,datë (•);
42. Akti “Deklaratë noteriale për njohje detyrimi ose shume në të holla” Nr. (•) Rep., Nr. (•) Kol., datë (•);
43. Akti “Kontratë shitje pasuri e paluajtshme’’ Nr. (•)Rep., Nr. (•) Kol., datë (•);
44. Akti “Deklaratë noteriale me përmbajtje të tjera” Nr. (•)Rep., Nr. (•)Kol., datë (•);
45. Fletë regjistri i përgjithshëm i akteve/veprimeve noteriale ((•) flete);
46. Foto të zyrës noteriale ((•) fletë);

Përmes këtyre dokumenteve argumentohej në mënyrë të plotë dhe shteruese përmbushja e kritereve dhe kushteve të kërkuara nga ligji nr.110/2018 “Për noterinë”, i ndryshuar, si dhe në vijim të pretendimeve të ngritura nga Ministria e Drejtësisë.

Nisur nga provat e paraqitura nga noteri, si dhe mbrojtja e realizuar me argumente juridike shteruese nga avokati, rezulton që të gjitha konstatimet të grupit të inspektimit të Ministrisë së Drejtësisë, nuk qëndrojnë dhe provohet se noteri ka ushtruar veprimtarinë në përputhje me kërkesat e legjislacionit në fuqi.

1. **VLERËSIMI I BORDIT DISIPLINOR**

**D.1. NË LIDHJE ME PROCEDURËN DISIPLINORE TË NDJEKUR**

1. Bordi Disiplinor vlerëson se, në kuptim të neneve 26, 41, 43 e vijues të Ligjit 110/2018, janë kushtet për fillimin dhe vijimin e procedimit disiplinor përpara tij, sipas Urdhrit nr. (•), datë (•)të Ministrit të Drejtësisë “Për nisjen e procedimit disiplinor për noteren (•)”.
2. Bordi Disiplinor vlerëson se nuk ekzistojnë shkaqe për të mbyllur proçedimin disiplinor, në kuptim të paragrafeve a), b) dhe c) të nenit 44 të Ligjit 110/2018.
3. Seanca disiplinore është mbajtur si seancë publike dhe përbërja e Bordit Disiplinor ka qenë në përputhje me parashikimin e nenit 42, paragrafi 11, të të njëjtit ligj dhe në përputhje me nenin 11 të Ligjit Nr. 8480 datë 27.05.1999 “Për funksionimin e organeve kolegjiale të administratës shtetërore dhe enteve publike”.

**D.2. NË LIDHJE ME KËRKESAT DHE PRETENDIMET E PALËVE**

1. Bordi Disiplinor pasi analizoi të gjitha faktet, bazën ligjore dhe raportin e Ministrisë së Drejtësisë, dhe pasi dëgjoi në seancë dëgjimore argumentet e noterit, përfaqësuar me avokat, vlerëson se:
2. Noteri nuk ka kryer shkeljet disiplinore të evidentuara nga Ministria e Drejtësisë në raportin e saj për të legjitimuar masën e kërkuar nga Ministria e Drejtësisë për heqje të licencës.
3. Gjatë seancave dëgjimore nga ana e noterit u paraqitën prova dhe dokumente që vërtetojnë përmbushjen e detyrave në përputhje me kërkesat e legjislacionit në fuqi, si dhe u paraqitën argumente shteruese nga Avokati që përfaqësonte Noteren në lidhje me çdo pretendim të ngritur nga Ministria e Drejtësisë, duke sqaruar në detaje procedurën përkatëse, dhe natyrën e dokumenteve të hartuara nga Noteri në përputhje me legjislacionin në fuqi.
4. Sjellja e noterit gjatë hetimit disiplinor dhe procedimit disiplinor pranë Bordit, ka qenë ndihmuese duke paraqitur çdo dokumentacion të kërkuar dhe që provon kryerjen e detyrës në përputhje me ligjin. Noteri nuk ka shkelur legjislacionin që rregullon veprimtarinë noteriale.

##### PËR KËTO ARSYE:

Bordi Disiplinor, Dhoma Kombëtare e Noterisë, mbështetur në nenin 51 të Ligjit Nr. 110/2018 “Për Noterinë”, i ndryshuar, dhe nenin 11 të Urdhrit të Ministrit të Drejtësisë Nr. 170 datë 10.06.2020 “Për miratimin e rregullores dhe skemën e kompensimit dhe funksionimin e Bordit Disiplinor”,

**VENDOSI:**

1. Rrëzimin e kërkesës të Ministrit të Drejtësisë për fillimin e procedimit disiplinor ndaj Noteres (•).
2. Ngarkohet Dhoma Kombëtare e Noterisë që, në kuptim të nenit 54 dhe 55 të Ligjit Nr. 110/2018 “Për Noterinë”, i ndryshuar, të bëjë publikimin e këtij vendimi.
3. Kundër këtij vendimi lejohet ankim në Gjykatën Administrative të Shkallës së Parë të Juridiksionit te Përgjithshëm Tiranë, brenda 45 ditëve nga e nesërmja e njoftimit të këtij vendimi.

U shpall sot, më datë (•), në Tiranë.

**BORDI DISIPLINOR**

**Dhoma Kombëtare e Noterisë**

**Jonida Gaba Irena Laha**

**Kryetare Anëtare**

**Merita Prifti Elsonida Rama**

**Anëtare Anëtare**